Coba ceritain soal Istana Negara, Jalan Duta dalam bahasa melayu

Istana Negara, Jalan Duta (Tulisan Jawi: ايستان نڬارا، جالن دوتا) ialah sebuah kompleks istana Malaysia yang terletak di Jalan Duta, Kuala Lumpur, Malaysia. Secara rasminya, istana ini digunakan pada 15 November 2011 bagi menggantikan Istana Negara di Jalan Istana sebagai tempat bersemayam kediaman rasmi Yang di-Pertuan Agong dan Raja Permaisuri Agong Malaysia. Istana ini telah diserahkan kepada pentadbiran Istana Negara pada 18 Oktober 2011 dan beroperasi sepenuhnya pada 11 November 2011.

Tuanku Mizan Zainal Abidin ialah Yang di-Pertuan Agong yang pertama bersemayam di istana ini pada 15 November 2011 manakala istiadat pertabalan Tuanku Abdul Halim Mu’adzam Shah sebagai Yang di-Pertuan Agong yang ke-14 merupakan istiadat pertabalan pertama di istana ini pada 11 April 2012.